KPFSR Iekšlietu Tautas komisariāts

Krievijas PFSR Iekšlietu Tautas komisariāts () bija Krievijas PFSR centrālās valdības iestāde noziedzības apkarošanai un sabiedriskās kārtības uzturēšanai 1917.—1930. gadā un 1937.—1946. gadā. Savas pastāvēšanas laikā KPFSR IeTK izpildīja valdības funkcijas, kas saistītas ar likuma un kārtības un valsts drošības aizsardzību, kā arī valsts komunālo pakalpojumu izpildi.

 Vēsture 
 Pirmsākumi 
Iekšlietu Tautas komisariāts tika izveidots kā viens no pirmajiem padomju varas orgāniem ar 1917. gada 26. oktobra (pēc jaunā stila — 8. novembrī) 2. Viskrievijas padomju kongresa dekrētu. 1918. gada 10. jūlijā to pārveidoja par Krievijas SFPR Iekšlietu Tautas komisariātu. Aleksejs Rikovs tika iecelts par iekšlietu tautas komisāru.

 Iekšlietu Tautas komisariāta loma 
1917. gada 20. decembrī Feliksa Dzeržinska vadībā izveidotā Viskrievijas Ārkārtas komisija cīņai ar kontrrevolūciju, spekulāciju un sabotāžu (Čeka) no jaunizveidotā Tautas komisariāta pārņēma praktiski visas politisko noziegumu kriminālvajāšanas funkcijas. Čeku pārveidoja par Krievijas SFPR Iekšlietu Tautas komisariāta Valsts Politpārvaldi (GPU), bet tā tikai formāli bija daļa no Krievijas SFPR IeTK (1923. gada novembrī Apvienoto valsts politisko pārvaldi (OGPU), ko izveidoja no Valsts Politpārvaldes, atdalīja no Krievijas SFPR IeTK un nodeva tiešā PSRS Tautas komisāru padomes pakļautībā). IeTK politiskā nozīme būtiski pieauga tikai 1934. gadā pēc reformas, kad Valsts drošības galvenā pārvalde (GUGB), pārņēmusi OGPU funkcijas, nonāca IeTK sastāvā.

 KPFSR Iekšlietu Tautas komisariāta uzdevumiПоложение ВЦИК и СНК РСФСР об НКВД РСФСР, 1922. gada 24. maija dokuments. 
 vietējās pārvaldes iestāžu darbības vadīšana;
 milicijas darba organizācija un pārvaldība;
 piespiedu darba organizēšana;
 visu veidu pasažieru (karagūstekņi, bēgļi, imigranti, strādnieki) pārvadājumu organizēšana (izņemot militāros);
 komunālie pakalpojumi pilsētās un ciemos.

KPFSR IeTK centrāla aparāta veiktie pienākumi:
 Organizatoriski administratīvā padome:
 vietējo padomju darba uzraudzība;
 dekrēta par Baznīcas atdalīšanu no valsts īstenošana;
 Padomju Savienības pilsonības piešķiršana un atņemšana;
 pašvaldību robežu mainīšana;
 civilstāvokļa aktu reģistrācija.
 Galvenā milicijas pārvalde (GUM, Главное управление милиции, ГУМ):
 Milicijas nodaļa;
 Izmeklēšanas nodaļa;
 Kriminālistikas nodaļa;
 uzdevumi, kas saistīti ar pasta sakaru (kā arī telegrāfa un telefona), dzelzceļa, staciju, ostu, rūpnīcu un darba vietu, mežu, ūdenssaimniecības, noliktavu aizsardzību, kā arī gulaga nometņu aizsardzību.
 Labošanas-darba nometņu un koloniju galvenā pārvalde (gulags):
 aizturēto personu stāvokļa uzraudzība;
 aizturēto personu ierakstīšana datubāzē;
 ieslodzīto sadale darbam gulaga nometnēs;
 gulaga nometņu sanitārā stāvokļa uzraudzība;
 gulaga nometņu materiāli tehniskā apgāde un loģistika.
 Centrālā iedzīvotāju evakuācijas pārvalde (Центральное управление по эвакуации населения, Центроэвак):
 evakuācijas punktu vadība un ieslodzīto un bēgļu apmaiņas organizēšana;
 pārvadātā personāla transportēšana un uzskaite, tā sanitārā apkalpošana un nodrošināšana.
 Komunālās saimniecības galvenā pārvalde:
 dekrēta par pašvaldības dzīvokļu piešķiršanu izpildes uzraudzība;
 dzīvokļu reģistrācija un piešķiršana;
 vietējas nozīmes uzņēmumu vadība (sabiedriskais transports, ūdenssaimniecības, kanalizācijas sistēmas, pirtis, veļas mazgātavas, frizētavas, apbedīšanas biroji);
 pilsētu teritoriju ekspluatācija;
 ugunsdzēšana.
 Lietu pārvalde (Управление делами):
 kanceleja;
 ekonomiskā nodaļa;
 finansiāli materiālā nodaļa;
 arhīvs.

 Likvidācija 
Saskaņā ar PSRS Centrālās izpildkomitejas un Tautas komisāru padomes 1930. gada 15. decembra lēmumu pēc Josifa Staļina lūguma KPFSR IeTK likvidēja, un tās funkcijas pārņēma citas organizācijas — pirmām kārtām Apvienotā valsts politiskā pārvalde (OGPU).

Atjaunoto Krievijas PFSR Iekšlietu Tautas komisariātu izveidoja 1937. gada 21. janvārī, pieņemot jauno KPFSR konstitūciju. Taču tautas komisāra (kopš 1946. gada — ministra) amats palika vakants līdz pat 1955. gada februārim. 1946. gadā visu savienoto republiku Iekšlietu Tautas komisariāti pārtapa par ministrijām un Krievijas PFSR Iekšlietu Tautas komisariāts mainīja nosaukumu uz Krievijas PFSR Iekšlietu ministriju (MVD RSFSR; Министерство внутренних дел РСФСР, МВД РСФСР)

 Krievijas PFSR Iekšlietu Tautas komisāru saraksts 
Vārds, uzvārds Pilnvaru termiņšAleksejs Rikovs(1881—1938)1917. gada 8. novembris — 1917. gada 17. novembrisGrigorijs Petrovskis(1878—1958)1917. gada 17. novembris — 1919. gada 30. martsFelikss Dzeržinskis(1877—1926)1919. gada 30. marts — 1923. gada 6. jūlijsAleksandrs Beloborodovs(1891—1938)1923. gada 30. augusts — 1927. gada 3. decembrisVladimirs Tolmačovs(1887—1937)1928. gada 2. janvāris — 1930. gada 15. decembris

 Skatīt arī 
 PSRS Iekšlietu Tautas komisariāts
 Padomju milicija

 Ārējās saites 

 NKVD vēsture /

 Atsauces 

Kategorija:NKVD